祈雨歌
作者：白玉蟾
朝代：宋

paragraphs: 天地聾，日月瞽，人間亢旱不爲雨。
山河憔悴草木枯，天上快活人訴苦。
待吾騎鶴下扶桑，叱起倦龍與一斧。
奎星以下亢陽神，縛以鐵札送酆府。
驅雷公，役電母，須叟天地間，風雲自吞吐。
㘞火老將擅神武，一滴天上金瓶水，滿空飛線若機杼。
化作四天凉，掃却天下暑。
有人饒舌告人主，未幾尋問行雨仙，人在長江一聲櫓。